Illum il-Kunsill estenda l-mandati ta' sitt Rappreżentanti Speċjali tal-UE (RSUE): Il-mandat ta' bħala RSUE għas- Saħel ġie estiż bi 12-il xahar ieħor, sat-28 ta' Frar 2021. Is-Sur Losada Fernández inħatar għall-ewwel darba f'Novembru 2015. Il-mandat ta' bħala RSUE għall- ġie estiż b'6 xhur oħra, sal-31 ta' Awwissu 2020. Is-Sa Apostolova nħatret għall-ewwel darba f'Awwissu 2016. Il-mandat ta' bħala RSUE għall- Qarn tal-Afrika ġie estiż b'6 xhur oħra, sal-31 ta' Awwissu 2020. Is-Sur Rondos inħatar għall-ewwel darba f'Jannar 2012. Il-mandat ta' bħala RSUE għall- Asja Ċentrali ġie estiż bi 12-il xahar ieħor, sat-28 ta' Frar 2021. Is-Sur Burian inħatar għall-ewwel darba f'April 2015. Il-mandat ta' bħala RSUE għall- Proċess tal-Lvant Nofsani, ġie estiż bi 12-il xahar ieħor sat-28 ta' Frar 2021. Is-Sa Terstal inħatret għall-ewwel darba f'Settembru 2018. Il-mandat ta' bħala RSUE għall- Kawkasu tan-Nofsinhar u l-kriżi fil-Georgia ġie estiż b'12 xahar ieħor, sat-28 ta' Frar 2021. Toivo Klaar inħatar għall-ewwel darba f'Novembru 2017. Ir-Rappreżentanti Speċjali tal-UE jippromwovu l-politiki u l-interessi tal-UE f'ċerti reġjuni u pajjiżi, kif ukoll kwistjonijiet li jkunu jikkonċernaw jew jinteressaw lill-UE b'mod partikolari. Huma għandhom rwol attiv fl-isforzi għall-konsolidazzjoni tal-paċi, l-istabbiltà u l-istat tad-dritt. L-ewwel RSUE nħatru fl-1996. Bħalissa, tmien RSUE jappoġġaw il-ħidma tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà, Josep Borrell. Dawn huma s-sitta msemmija hawn fuq u r-rappreżentanti speċjali għad-Drittijiet tal-Bniedem u għall-Bożnija-Ħerzegovina. Rappreżentanti Speċjali tal-UE (sit web tas-SEAE) Ara l-paġna tal-laqgħa